Непосредствени наследници на програмата SCS са малки авионосни кораби, опериращи със СВИК „Хариър“, като испанският R11 „Принсипе де Астуриас“ и италианският C551 „Джузепе Гарибалди“, а по време на Войната в Персийския залив (1990 – 1991) в подобна роля са използвани големите десантни кораби на ВМС на САЩ от клас „Тарава“ и „Уосп“ с типични авиогрупи от около 20 СВИК „Хариър“ и 4 – 6 вертолета от състава на Авиацията на Корпуса на морската пехота на САЩ. Фактически, тези кораби се являват съвременния еквивалент на ескортните самолетоносачи, и могат да действат като при поддръжка на десантни операции (тяхно основно предназначение), така и при охрана на конвои.